Harmooniat loovad asjad  Selles kodus paistab välja kirg ja huvi kõige idamaise ning vaimse maailma vastu, Reiki õpetajast ning Sisemise Tarkuse Kooli UNIVERSUS asutajast Kaia-Liisa ütleb küll, et tegelikult on tema kodus lihtsalt asjad, mis talle ja ta abikaasale meeldinud on ja mis tekitavad sisemise harmoonia ning päris mitmed esmapilgul idamaist päritolu tundunud pildid seintel on osutusid enda ja abikaasa joonistatuteks ning tekstiilid Tallinnast ostetuteks.  Nii ei ole diivan, kummut ega vaip  kaasa toodud reisilt Aasiasse vaid esimesed kaks leitud Evelektist ning kolmas Casa Studiost.  Köök telliti Aet Pielilt, kes avatud ruumi sobitas tagasihoidliku väikese köögi, kuhu nappidele ruutmeetritele väikesele pinnale mahutas ülimalt praktilise köögi. Samuti on vannitoamööbel ostatud Pieli juurest , muu sisustus ja lahendused jälle pererahva poolt.  Kivipõrand valiti samuti Aet Pieli soovitusel - tänu põrandaküttele on see alati jala all soe ning kui suvisel ajal piir elutoa ja männimetsa  vahel kaduma hakkab, on see oluliselt praktilisem kui puitpõrand, mis tuppa kippuva liiva ja okaste tõttu kiiresti kuluma kipub.  Teadlikult Feng Shui põhimõtete järgi pererahvas oma kodu just ei kujundanud, küll aga kukkusid mitmed asjad päris loomulikult nende tõekspidamistele vastavalt välja. "Tähtis on see et asjad ja iseenda sisetundega harmoonias oleks nende asukoht oleks valitud sisetunde, mitte raamatutarkuse või viimase trendi järgi" ütleb Kaia-Liisa.